1942 йылдың 20 ноябрендә Хулхута ҡасабаһынан көньяҡтараҡ 28-се армияның һөжүме барышында, беҙҙең ғәскәрҙәрҙе йырып үтеүсе  гитлер автоматсылары менән тигеҙһеҙ һуғыш ваҡытында,  Качуевская Наталья егерме яралы һалдаттың ғүмерен ҡотҡара. Яралылар булған йырынды дошмандар   уратып алғас, ул тигеҙ булмаған алыш ҡабул итә. Һуңғы гранатаны үҙе менән бергә яҡын килеүсе  фашистарҙы   шартлата. Был  алышта һәләк була. Хулхута ауылынан алыҫ түгел, калмыҡ далаһында Һәләк булған урынында ерләнә.